EkBass/fiwiki-20250220-pages-articles huggingface dataset:
Pohjois-Gyeongsang

Pohjois-Gyeongsang (, hanja ) on yksi Etelä-Korean maakunnista. Se sijaitsee maan itäosassa Japaninmeren rannalla. Maakunta rajautuu etelässä Etelä- Gyeongsangin maakuntaan ja Daegun metropolikaupunkiin, lännessä Pohjois- Jeollan ja Pohjois-Chungcheongin maakuntiin sekä pohjoisessa Gangwonin maakuntaan. Daegu ei kuulu Pohjois-Gyeongsangiin, mutta toimii sen hallinnollisena keskuksena. Maakunnassa on 2 444 538 asukasta (vuonna 2010) ja sen pinta-ala on 19 021,86 neliökilometriä. Pohjois-Gyeongsang muodosti aiemmin Etelä-Gyeongsangin kanssa historiallisen Gyeongsangin maakunnan. Se oli muinaisen Sillan kuningaskunnan ydinaluetta. Daegun metropolikaupunki erotettiin maakunnasta omaksi alueekseen vuonna 1981. Maakunnan keskiosassa on Nakdongjoen tasanko, jota ympäröivät Sobaekvuoret pohjoisessa ja lännessä sekä Taebaek-vuorijono Japaninmeren rannikolla. Pohjois-Gyeongsangiin kuuluvat myös Liancourtsaaret, jotka ovat Korean ja Japanin välisen aluekiistan kohteena, ja Ulleungdon saari. == Hallinnollinen jako == Pohjois-Gyeongsangin maakunta jakautuu 10 kaupunkiin (si) ja 13 piirikuntaan (gun). Nimet suluissa hangul- ja hanja-merkein. === Kaupungit === *Andong (; ) *Gimcheon (; ) *Gyeongju (; ) *Gyeongsan (; ) *Gumi (; ) *Mungyeong (;) *Pohang (; ) *Sangju (; ) *Yeongcheon (; ) *Yeongju (; ) === Piirikunnat === *Bonghwa (; ) *Cheongdo (; ) *Cheongsong (; ) *Chilgok (; ) *Goryeong (; ) *Gunwi (; ) *Seongju (; ) *Uiseong (; ) *Uljin (; ) *Ulleung (; ) *Yecheon (; ) *Yeongdeok (; ) *Yeongyang (; ) == Lähteet == == Aiheesta muualla == *Maakunnan internetsivut Luokka:Etelä-Korean provinssit
Ravintolakauppa

Ravintolakauppa on yleistermi yrityskaupalle ravintolan vaihtaessa omistajaa. Ravintolan omistajan ja toiminnan harjoittajan ei tarvitse välttämättä olla sama taho: toiminnan harjoittaja voi myös vuokrata ravintolan kokonaisuutena käsittäen sekä kiinteän että irtaimen käyttöomaisuuden. Kaupan kyseessä ollen kohteena voivat olla ravintolan omistavan yhtiön osuudet tai osakkeet tai yrityksen liiketoiminta(yksikkö).Larnemaa, s. 00. Ravintola on liiketoimintayksikkö eikä sillä ole oikeudellista statusta. Kaupankohde muodostuu materilaalisista ja immateriaalisista oikeuksista. Ravintolan omistajalla, yksityishenkilöllä tai yhtiöllä on ravintolakaupassa kaupan osapuolen asema myyjänä. Kaupan luonteeseen tyypillisesti kuuluu, että myytävän kokonaisuuden arvo (kauppahinta) ei ole tuotannontekijöiden erillisarvojen summa.Larnemaa, s. 16. Ravintolakauppa poikkeaa mm. toimialan luvanvaraisuudesta johtuen muista yrityskaupoista siten, että kaupan lopulliseen voimaantuloon vaikuttavat sen sidosryhmät, esimerkiksi anniskelulupa ei voi olla kaupan kohteena eikä sitä voi siirtää toiselle. Tämä johtuu siitä, että toiminnan harjoittajan tulee täyttää tietyt kelpoisuusehdot, joiden täyttymisestä anniskelulupaviranomainen päättää, kun on kyseessä liiketoimintakauppa. Ravintolayhtiönkin (osakkeiden tai osuuksien) kaupan yhteydessä tulee majoriteettiomistuksen muutoksesta ilmoittaa lupaviranomaiselle. Myös vuokraoikeuden siirto ostajalle vaatii yleensä vuokranantajan hyväksynnän, mitä käytäntöä on nimenomaisena vuokrasopimusehtona alettu kirjata osapuolten keskeisiin vuokrasopimuksiin. Laki liikehuoneistojen vuokrauksesta sallii tosin suuren sopimusvapauden, mutta vuokranantajan intressissä on tietää etukäteen kuka ja/tai mikä tulee edellisen vuokralaisen sijaan ja heikkeneekö sen asema mahdollisesti vuokralaisen vaihtuessa. == Lähteet == * === Viitteet === Luokka:Talous Luokka:Ravintolat
Hilja Valkeapää

Hilja Loviisa Honkanen, o.s. Valkeapää, kirjailijanimi Hilja Valkeapää (3. kesäkuuta 1912 Maironiemi, Parikkala – 11. lokakuuta 1981 Saari) oli suomalainen maatalon emäntä ja kirjailija. Maanviljelijäperheeseen syntynyt Hilja Valkeapää kävi kansakoulun ja Kotkan kauppaoppilaitoksen. Hänen ensimmäinen jatkokertomuksensa julkaistiin 1933 Nyyrikki-lehdessä ja 1945 hän voitti Pellervo-lehden järjestämän talonpoikaisromaanikilpailun romaanillaan Talo puiden varjossa. Hän meni naimisiin maanviljelijä Maunu Honkasen kanssa Olavinlinnassa kesällä 1947. Valkeapää kirjoitti kaikkiaan parin vuoden sisällä neljä romaania. Lisäksi hän kirjoitti vuosikymmenten ajan pakinoita lehtiin mm. nimimerkeillä Outi, Mäkituvan Anni ja Pöllö, kirjoitti runoja ja harrasti runonlausuntaa. == Teoksia == * Talo puiden varjossa: talonpoikaisromaani. Pellervo, Helsinki 1945 * Lohilahden kreivitär: romaani 1700-luvulta. Pellervo, Helsinki 1946 * Anna, Mäkivaaran emäntä: talonpoikaisromaani. Pellervo, Helsinki 1947 Nimimerkillä Elina Pelkonen: * On jälleen kesä: romaani. Marjamaa, Oulu 1947 * Sininen liina: romaani. Marjamaa, Oulu 1951 == Lähteet == * (vanhentunut linkki) * Eteläkarjalaisia kirjailijoita: Hilja Valkeapää Luokka:Suomalaiset kirjailijat Luokka:Vuonna 1912 syntyneet Luokka:Vuonna 1981 kuolleet
Allan Heimonen

Allan Heimonen (20. huhtikuuta 1920 Viipuri – 22. marraskuuta 1980 Helsinki) oli suomalainen runoilija. == Teoksia == * Atomiaikaan : runoja. Tekijä, Helsinki 1967 == Lähteet == * Luokka:Suomalaiset runoilijat Luokka:Vuonna 1920 syntyneet Luokka:Vuonna 1980 kuolleet
Tapani Jylhä

Tauno Tapani Jylhä (8. maaliskuuta 1929 Forssa – 12. huhtikuuta 1980 Lieto) oli suomalainen kirjailija. == Teoksia == * Silkkisukat : novelleja ja kertomuksia. WSOY 1956 * Yövuoro : 1-näytöksinen näytelmä. Kariston seuranäytelmiä 594. Karisto 1960 * Odotushuone : yksinäytöksinen näytelmä. Kariston seuranäytelmiä 599. Karisto 1962 * Tilinpäätös : yksinäytöksinen näytelmä. Kulttuurityön keskuksen näytelmiä. Kulttuurityön keskus, Helsinki 1963 * Punainen Ducati : 1-näytöksinen nuorisonäytelmä. Seuranäytelmiä 601. Karisto 1964 == Lähteet == * Luokka:Suomalaiset kirjailijat Luokka:Vuonna 1929 syntyneet Luokka:Vuonna 1980 kuolleet
Wulfred

Wulfred (k. 832) oli Canterburyn arkkipiispa. Jouduttuaan riitoihin Mercian kuninkaan Coenwulfin luostarien hallintaoikeudesta hänet erotettiin tehtävästään ja ajettiin maanpakoon, mikä luultavasti tapahtui vuosina 817–821. Syyskuussa 822 hän oli palannut virkaansa, koska tuolloin hän kruunasi Ceolwulfin Mercian kuninkaaksi. Noin vuonna 820 hän joutui suostumaan Coenwulfin kanssa sopimukseen, jonka mukaan hän sai kiisteltyjen luostarien hallinnan itselleen maksettuaan kuninkaalle suuren määrän kultaa ja luovutettuaan maatilan. Wulfred kuoli vuonna 832. == Lähteet == Luokka:Canterburyn arkkipiispat Luokka:Syntymävuosi tuntematon Luokka:Vuonna 832 kuolleet
Luettelo televisiosarjan True Blood jaksoista

Tämä on luettelo yhdysvaltalaisen televisiosarjan True Blood jaksoista. HBO alkoi esittää sarjaa syksyllä 2008.Internet Movie Database - True Blood Yle TV2 on esittänyt sarjaa Suomessa keväästä 2010.YLE - True Blood True Blood perustuu Charlaine Harrisin Sookie Stackhouse -kirjoihin (The Southern Vampire Mysteries) ja kertoo ihmisten ja vampyyrien yhteiselosta pikkukaupungissa Louisianassa. ==Sarjan yleiskatsaus== : Kausi Jaksoja Alkuperäinen esitys DVD- julkaisu, Alue 1 DVD-julkaisu, Alue 2 1 12 2008 19. toukokuuta 2009 26. lokakuuta 2009 2 12 2009 25. toukokuuta 2010 17. toukokuuta 2010 3 12 2010 31. toukokuuta 2011 23. toukokuuta 2011 4 12 2011 29. toukokuuta 2012 29. toukokuuta 2012 5 12 2012 21. toukokuuta 2013 20. toukokuuta 2013 6 10 2013 16. kesäkuuta 2013 18\. elokuuta 2013 7 10 2014 22. kesäkuuta 2014 22\. kesäkuuta 2014 ==Jaksot== ===Ensimmäinen tuotantokausi=== |} HBO - True Blood - Episodes Internet Movie Database - True Blood - EpisodesTelvis - True Blood ===Toinen tuotantokausi=== |} ===Kolmas tuotantokausi=== |} ===Neljäs tuotantokausi=== |} ===Viides tuotantokausi=== |} ===Kuudes tuotantokausi=== |} === Seitsemäs tuotantokausi === |} ===Lyhytjaksot=== |} Internet Movie Database - A Drop of True Blood ==Lähteet== ==Aiheesta muualla== * HBO - True Blood - Episodes * Internet Movie Database - True Blood - Episodes * YLE - True Blood Luokka:Luettelot televisiosarjojen jaksoista Luokka:Sookie Stackhouse
Adventure Galley

Adventure Galley oli 1690-luvulla englantilainen kaapparilaiva, jonka päällikkö oli pahamaineinen kapteeni Kidd. ==Laivan saavutukset== Adventure Galley lähetettiin Intian valtamerelle torjumaan merirosvoja. Siellä alus kaappasi armenialais-ranskalaisen kauppalaivan nimeltä Quedagh Merchant. Tämä oli Adventure Galleyn ja sen miehistön suurin saavutus.http://www.modelshipmaster.com/products/pirate/captain_kidd.htm ==Aluksen polttaminen== Adventure Galley poltettiin Île Sainte-Marien merirosvosatamassa Madagaskarilla. Aluksen vaurioitunut hylky makaa edelleen matalassa merenpohjassa.http://tieku.fi/kulttuuri-ja-historia/merten-kauhut ==Teknistä tietoa== *Paino 284 tonnia *34 tykkiä *Laivassa oli 150 hengen miehistö. ==Lähteet== *Tieteen kuvalehti: Historia 5/2008 s. 4. === Viitteet === Luokka:Purjelaivat Luokka:Hylyt
Pilli (täsmennyssivu)

Pilli tarkoittaa pitkää ja kapeaa putkea, jonka läpi voidaan puhaltaa tai imeä. Se voi viitata ainakin seuraaviin: *pilli, puhallettava instrumentti, joka tuottaa viheltävän äänen *pilli, ruokailuväline, jonka avulla voi imeä nestettä *pilli, muun muassa tattien ja kääpien itiöiden kehittymispesäke *Pilli (Bill), hahmo Pekka Töpöhäntä -lastenkirjoissa *pilli, pokeritermi, tarkoittaa bluffia *pilli, snookertermi, tarkoittaa luotisuoraa leikkuuta valkoisen lyöntipallon ja kohdepallon välillä
Avid

Avid Technology, Inc. on yhdysvaltalainen pörssiyritys, joka tunnetaan erityisesti videoeditointi- ja elokuvaleikkauslaitteistoistaan ja -ohjelmistaan ja muista luovan työn digitaalisista työvälineistään. Avid perustettiin vuonna 1987About Avid, Avid Technology ja listautui pörssiin 1993. Yhtiön pääkonttori sijaitsee Burlingtonissa, Massachusettsin osavaltiossa. Avidin tuotteita käytetään televisio- ja videoalalla. Yrityksen nykyinen lippulaivatuote on ammattikäyttöön tarkoitettu nonlineaarinen editointiohjelmisto Avid Media Composer. Muita yrityksen tunnettuja ohjelmistoja ovat sävellystyökalu Sibelius ja äänieditointiohjelma Pro Tools. ==Historiaa== Avidin perusti Apollo Computerin markkinointijohtaja William J. Warner, joka kehitti ensimmäisen digitaalisen epälineaarisen editointiohjelman Avid/1:n Applen Macintosh II -tietokoneelle. Tuote esiteltiin 1989 ja sitä kutsuttiin muun muassa ”suurimmaksi leikkausinnovaatioksi sitten George Meliès’n kokeilujen 1900-luvun alussa”.Russell Evans, Practical DV Filmmaking, Focal Press, 2005 ISBN 0-240-80738-3, ISBN 978-0-240-80738-6, sivu 13 1990-luvun alkupuolella Avidin tuotteet alkoivat syrjäyttää sellaisia ammattituotteita kuin Moviola, Steenbeck ja KEM. Ensimmäisiä Avidilla leikattuja pitkiä elokuvia olivat Ron Senkowskin Let's Kill All the Lawyers (1992) ja Martha Coolidgen Sukumme on toista maata (1993). 1990-luvun puoliväliin mennessä Avidin suosio alkoi jo näyttää tietä filmimateriaalin fyysisen leikkaamisen häviämiselle kokonaan. Vuonna 1996 Walter Murch sai parhaan leikkauksen Oscarin Avidilla editoimastaan elokuvasta Englantilainen potilas, joka voitti myös parhaan elokuvan Oscarin.Scott Kirsner: Inventing the Movies: Hollywood's Epic Battle Between Innovation and the Status Quo, from Thomas Edison to Steve Jobs, Scott Kirsner 2008. ISBN 1-4382-0999-1, ISBN 978-1-4382-0999-9, sivut 84–85 Vuonna 1993 Avid osti Lucasfilmiltä EditDroid- ohjelmiston, joka oli kehitetty uudestaan aiemmasta 1970-luvulla kehitetystä järjestelmästä. Vuonna 1994 Avid julkisti avoimen standardin Open Media Framework -tiedostomuodon (OMF) liikkuvan kuvan ja äänen sekä niihin liittyvän metadatan tallentamiseen ja jakamiseen. 2000-luvulla Avid on laajentanut toimialaansa yritysostoin ja sisäisin investoinnein multimedian eri osa- alueille. Se on julkaissut kuluttajaversioita editointiohjelmistaan, kuten Xpress DV ja Avid Free DV. Samalla Avid on laajentanut puolustusvoima- ja ilmailualalle ohjelmistojen ja valmistuotteiden tarjoajana. Puolustusteknologian puolella yhtiö valmistaa esimerkiksi helikopterien moottorinhallintajärjestelmiä, armeijan lämpöohjaimia sekä pitkänmatkan ohjustentorjuntaohjuksia. ==Katso myös== *Avid Audio ==Lähteet== == Aiheesta muualla == * Yrityksen kotisivut nl:Avid
Ksnjatin

Ksnjatin eli Sknjatin () oli Volgaan laskevan Nerljoen suussa sijainnut muinaisvenäläinen kaupunki. Juri Dolgoruki perusti sen vuonna 1137. Vuonna 1216 kaupungin hävittivät novgorodilaiset, vuonna 1236 mongolivalloittajat ja vuonna 1288 se poltettiin ruhtinaiden välisessä yhteenotossa. 1300-luvun lopulta lähtien Ksnjatin kuului Kašinin ruhtinaskuntaan. Vuonna 1459 se mainitaan enää kylänä. Kaupungin jäännökset jäivät 1930-luvulla Volgan muodostaman Uglitšin tekojärven alle. Paikalla sijainnut Sknjatinon kylä siirrettiin uuteen paikkaan nykyisen Tverin alueen Kaljazinin piirissä. ==Lähteet== Luokka:Kaljazinin piiri Luokka:Venäjän entiset kaupungit
Mikulin

thumb|250px|1500-luvulla rakennettu arkkienkeli Mikaelin katedraali Mikulinossa Mikulin (, Мику́линское кня́жество, Mikulinskoje knjažestvo) oli muinaisvenäläinen kaupunki ja ruhtinaskunta. Se sijaitsi Šošajoen rannalla nykyisen Moskovan alueen Lotošinon piirissä. Nykyään paikalla on Mikulinon kylä. Tverin ruhtinaan Aleksandr Mihailovitšin poika Mihail sai Lobin ja Šošan rannoilla sijainneen alueen läänityksekseen vuoden 1341 tienoilla. Mikulinin kaupunki mainitaan ensimmäisen kerran vuonna 1370. Linnoituksen yhteydessä sijaitsi esikaupunki, kauppias- ja käsityöläisasutuksia sekä useita luostareita. 1400-luvun alussa Mikulinin ruhtinaskunnasta erosi pieni Teljatevon lääniruhtinaskunta. Moskovan valloitettua Tverin vuonna 1485 Mikulinin viimeinen ruhtinas Andrei Borisovitš alistui Iivana III:n määräysvaltaan ja sai läänityksekseen Dmitrovin kaupungin. 1600-luvun alkuun mennessä Mikulin muuttui Mikulino Gorodištšen kyläksi. Sen nykyinen nimi vakiintui 1950-luvun jälkeen. Muinaisesta kaupungista on säilynyt pyöreä maavallitus, jonka keskellä on 1500-luvun tiilikirkko. ==Lähteet== Luokka:Lotošinon piiri Luokka:Venäjän entiset kaupungit Luokka:Venäjän entiset valtiot ja valtiomuodostelmat
Irresistible

Irresistible voi tarkoittaa ainakin seuraavia: == Laivoja == ;Britannian kuninkaallinen laivasto * HMS Irresistible (1782), 74-tykkinen Albion-luokan kolmannen luokan linjalaiva * HMS Irresistible (1806), vankilalaiva * HMS Irresistible (1859), 80-tykkinen toisen luokan linjalaiva * HMS Irresistible (1898), Formidable-luokan taistelulaiva == Musiikki == * Irresistible, Jessica Simpsonin albumi vuodelta 2001 ** ”Irresistible”, Simpsonin albumin nimikappale * Irresistible, Tammi Terrellin albumi vuodelta 1969 * ”Irresistible”, Cathy Dennisin kappale vuodelta 1992 * ”Irresistible", Monacon prinsessan Stéphanien kappale * ”Irresistible”, Wisin & Yandelin kappale * Irresistible, Celia Cruzin albumi * ”Irresistible”, Andrew Martinin kappale * ”Irresistible”, kappale The Corrsin albumilta In Blue * ”Irresistible (Westside Connection)”, kappale Mariah Careyn albumilta Charmbracelet == Elokuva ja televisio == * Irresistible, vuoden 2006 elokuva, jonka pääosissa ovat Sam Neill ja Susan Sarandon. * Irresistible, Jon Stewartin ohjaama vuoden 2020 elokuva, jonka pääosissa esiintyvät muun muassa Steve Carell ja Chris Cooper.
Dahlia’s Tear

Dahlia's Tear on ruotsalainen dark ambient -yhtye, jonka soolojäsen on Anile.D. Yhtyeellä on levytyssopimus Cold Meat Industry ==Diskografia== Vuosi Julkaisu Formaatti Levy-yhtiö 2011 Dreamsphere Digipak CD Cold Meat Industry 2007 Under Seven Skies Digipak CD Thonar Records 2007 My Rotten Spirit Of Black CD Alcor Productions 2005 Harmonious Euphonies Supernatural Traumas Mesmerising Our Existences In Radient Corpuscle Galaxies CD Ravenheart Productions ==Aiheesta muualla== *Yhtyeen viralliset kotisivut Luokka:Ruotsalaiset elektronisen musiikin yhtyeet
Andrew Martin

Andrew Martin voi tarkoittaa ainakin seuraavia: *Andrew ”Test” Martin (1975–2009), kanadalainen showpainija *Andrew Martin, englantilainen tietotekniikan asiantuntija *Andrew Martin, englantilainen kirjailija *Andrew Martin, englantilainen muusikko *Andrew Martin, kanadalainen jääkiekkoilija *Andrew Martin, Britannian armeijan upseeri *Andrew D. Martin, politiikantutkija.
Vanukehirvenjuuri

Vanukehirvenjuuri (Inula britannica) on Euraasiassa laajalti tavattava, keltakukkainen asterikasvi. == Ulkonäkö ja koko == Kaksivuotinen vanukehirvenjuuri kasvaa 10–50 cm korkeaksi. Kasvi on melko hento. Varsi on tavallisesti punertava ja etenkin latvasta karvainen. Lehdet ovat kierteisesti, ja ylimmät niistä ovat sepiviä. Lehtilapa on ehytlaitainen tai harvahampainen, suikea tai puikean suikea, matalasti sulkasuoninen, päältä karhea ja alta tiheäkarvainen. Kukinnot ovat noin 4 cm leveitä mykeröitä, joka sijaitsevat yksittäin tai pareittain. Mykerön kehtosuomut ovat limittäin useana rivinä. Kehtosuomut ovat karvaisia, muodoltaan tasasoukan suikeita ja otakärkisiä. Ulommat niistä ovat lehtimäisiä, sisemmät kalvomaisia ja usein punakärkisiä. Ulkosuomut puuttuvat. Mykeröpohjus on litteähkö ja suomuton. Teriö on keltainen. Laitakukkien kieli on 1–2,5 cm pitkä. Laitakukissa (emikukkia) teriö on tasasoukan kielimäinen, kaksineuvoisissa kehräkukissa torvimainen. Suomessa vanukehirvenjuuri kukkii heinä-elokuussa. Hedelmä on särmikäs pähkylä, jonka pappus on hapsihaiveninen.Retkeilykasvio 1998, s. 415–416. == Levinneisyys == Vanukehirvenjuuren levinneisyysalue ulottuu Euroopassa Pyreneiltä läpi Keski- ja Itä-Euroopan Venäjälle saakka. Etelässä levinneisyysalue ulottuu Keski-Italiaan, Pohjois-Kreikkaan ja Kaukasuksen alueelle, pohjoisessa Fennoskandian etelä- ja keskiosiin. Aasian puolella lajia tavataan yleisenä Keski-Siperiaan saakka. Satunnaisemmin sitä kasvaa myös Itä- ja Etelä-Siperiassa aina Tyynelle valtamerelle saakka, Keski- Aasiassa, Kiinassa, Koreassa, Japanissa, Iranissa ja Turkissa. Lajia tavataan myös pienellä alueella Itä-Kanadassa, jossa se on ihmisen mukana levinnyt tulokaslaji.Den virtuella floran: Luddkrissla (myös levinneisyyskartat) Viitattu 26.7.2012. Suomessa vanukehirvenjuuri on uustulokas, jota on tavattu eripuolilla maata Oulun korkeudelle saakka. Eniten lajin esiintymiä tunnetaan Etelä-Suomen rannikkoseuduilta.Retkeilykasvio 1998, s. 416. == Elinympäristö == Vanukehirvenjuuri suosii kosteita ja kalkkipitoisia kasvupaikkoja. Sitä tavataan rannoilla, ojissa, joutomailla, kaatopaikoilla, kallioniityillä ja tienluiskanurmetuksilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Vanukehirvenjuuren (Pentanema britannicum) levinneisyys Suomessa. * United States Department of Agriculture (USDA): Inula britannica Luokka:Hirvenjuuret Luokka:Yrtit
Andrei Bondarev

Andrei Leontjevitš Bondarev (, ) oli ukrainalaissyntyinen neuvostoliittolainen kenraaliluutnantti toisen maailmansodan aikana. Bondarev otti osaa myös talvisotaan, jossa toimi 168. Jalkaväkidivisioonan komentajana. ==Henkilökuva== Andrei Bondarev oli syntynyt Ukrainassa 20. elokuuta 1901 Kurskin hallintoalueen Bondarevin kylässä. Hänen sotilasuransa alkoi puna- armeijassa sotamiehenä vuonna 1921. Bondarev valmistui Kiovan yhdistetystä sotakoulusta vuonna 1927. Vuosina 1927–1938 hän toimi Leningradin Sotilaspiirin alueella joukkueenjohtajana, komppanianpäällikkönä ja rykmentin esikuntapäällikkönä. Bondarev oli rykmentin ja 43. Jalkaväkidivisioonan komentajana vuosina 1937–1938. Hänet ylennettiin everstiksi helmikuussa 1938. ==Talvisota== Talvisodassa Bondarev toimi 168. Jalkaväkidivisioonan komentajana, johon hänet nimitettiin 23. elokuuta 1939. Bondarevin komentama 168. Jalkaväkidivisioona kuului Neuvostoliiton 15. armeijan alaisuuteen. 168. Jalkaväkidivisioona taisteli talvisodan aika Lemetissä-Kitilässä. Taistelut kuuluivat osana Laatokan Karjalan mottitaisteluita. ==Suuri isänmaallinen sota== Talvisodan jälkeen Bondarev toimi edelleen 169. Jalkaväkidivisioonan komentajana. Divisioona taisteli suuren isänmaallisen sodan alussa 1941 Suomen rintamalla Sortavalan suunnalla joutuen suomalaisjoukkojen saartamaksi. Marraskuussa 1941 alkaen Bondarev oli Leningradin Rintaman alaisen 8. armeijan komentaja ja ylennettiin kenraalimajuriksi 7. lokakuuta 1941. Hän suoritti Ylimmän Sota-akatemian kurssin 26. lokakuuta 1942. Vuosina 1943–1945 hän oli eri rintamilla eri armeijakuntien komentajana ja ylennettiin kenraaliluutnantiksi 28. huhtikuuta 1943. Bondarev palkittiin sodan aikana ansioistaan Neuvostoliiton sankarin arvolla. ==Sotien jälkeen== Sodan jälkeen Bondarev toimi muun muassa 37. Kaartin Maahanlaskuarmeijakunnan komentajan sijaisena ja 7. Kaartinarmeijan komentajan apulaisena 1950–1955. Bondarev erosi vakinaisesta palveluksesta sairauden takia 30. lokakuuta 1955. Andrei Bondarev kuoli 23. syyskuuta 1961. ==Lähteet== *Raunio, Ari; Kilin, Juri: Itsenäisyyden puolustajat, Sodan taisteluja 1, Talvisota. Weilin+Göös, 2005. ISBN 951-593-927-5. Luokka:Neuvostoliittolaiset toisen maailmansodan sotilaat Luokka:Neuvostoliittolaiset kenraalit Luokka:Vuonna 1901 syntyneet Luokka:Vuonna 1961 kuolleet
Philippe Martinez

Philippe Martinez on ranskalainen elokuvatuottaja, joka on myös työskennellyt ajoittain elokuvaohjaajana ja käsikirjoittajana. Hän muutti Yhdysvaltoihin vuonna 1990 keskittyäkseen elokuvien tuottamiseen. Yhdeksän vuotta myöhemmin Martinez perusti oman elokuvayhtiönsä Bauer Martinez Studios. ==Tuottajana== *Getting In (1994) *The Ultimate Weapon (1998) *Musketeers Forever (1998) *In Her Defense (1999) *Texas 46 (2002) *Citizen Verdict (2003) *Wake of Death – täydellinen kosto (2004) *House of 9 (2005) *Irlannin poika (2006) *Viimeiset viritykset (2006) *Äidin poikaystävä (2007) *The Steam Experiment (2009) *The Steam Experiment (2010) *Game of Death (2010) *One Four Seven Greenwich (2011) ==Aiheesta muualla== * Luokka:Ranskalaiset elokuvatuottajat Luokka:Ranskalaiset elokuvaohjaajat Luokka:Elävät henkilöt Luokka:Syntymävuosi puuttuu
Tribulations

Tribulations on yhdysvaltalaisen dance-punk -yhtye LCD Soundsystemin kappale vuodelta 2005. Se julkaistiin yhtyeen nimikkoalbumilla sekä erikseen singlenä. == Lähteet == Luokka:Vuoden 2005 kappaleet Luokka:LCD Soundsystemin kappaleet
Leena-Maija Rossi

Leena-Maija Rossi (s. 5. heinäkuuta 1962 Valkeakoski) on suomalainen tutkija ja Lapin yliopiston sukupuolentutkimuksen professori vuoden 2022 alusta alkaen. Hän toimi Suomen New Yorkin kulttuuri-instituutin johtajana 2011–2016. == Ura == Rossi valmistui filosofian kandidaatiksi pääaineenaan taidehistoria Helsingin yliopistosta vuonna 1987 ja väitteli filosofian tohtoriksi taidehistoriasta ja naistutkimuksesta vuonna 1999. 1980- ja 1990-luvuilla hän kirjoitti taiteesta Helsingin Sanomiin. Vuosina 2000–2003 Rossi oli Suomen Akatemian tutkijatohtori ja vuosina 2003–2009 ja 2010 sukupuolentutkimuksen määräaikainen yliopistonlehtori ja vuonna 2011 sukupuolentutkimuksen määräaikainen professori Helsingin yliopistossa. Kesäkuussa 2011 Rossi nimitettiin sukupuolen tutkimuksen lehtoriksi, mutta tultuaan nimitetyksi New Yorkin kulttuuri-instituutin johtajaksi, hänet erotettiin eikä hän saanut työstävapaata, kuten yleensä on tapana. 2017–2019 Rossi toimi Lapin yliopistossa yliopistonlehtorina. Rossi on ollut dosentti Helsingin yliopistossa vuodesta 2000 ja Turun yliopistossa vuodesta 2002. ==Julkaisut== *Märät hevoset, kuv. Ulla Vaajakallio. WSOY, 1973 *Huomenta, herra Murmeli, kuv. Károly Reich; suom. teksti: Leena-Maija Rossi. WSOY, 1974 *Tamman haaveilupäivä, [kuv. Ulla Vaajakallio]. WSOY, 1977 *Porkkana - kokoelma nykytaiteen museon puolesta: Vanhan galleria 21.10.-27.11.1988. Porkkana, 1988 *Petr Rehor, [teksti: Leena-Maija Rossi]; [käännös: Roy Goldbladt]; [kuvat: Kari Hyttinen]. 1989 *Koko hajanainen kuva: [Suomalaisen taiteen 80-luku], [Marja-Terttu Kivirinta & Leena-Maija Rossi, teksti]. WSOY, 1991 * *Tappion tunne = A sense of loss, Magnus Scharmanoff; Teksti: Kari Hotakainen ja Leena- Maija Rossi [... Janne Tuominen, kuvat. Helsingin kaupunki, 1997 *Taide vallassa: politiikkakäsityksen muutoksia 1980-luvun suomalaisessa taidekeskustelussa . Taide, 1999 * *Mari Rantanen: "public / private" / [text: Leena-Maija Rossi]; [photographs: Steven R. Dixon]. 2001 * *Hankala sukupuoli: feminismi ja identiteetin kumous, Judith Butler; suom. Tuija Pulkkinen & Leena-Maija Rossi. Gaudeamus, 2006 * * * *Luontoa ja luonnotonta = (Un)naturally: miestaidetta uusin silmin, Marja-Terttu Kivirinta & Leena-Maija Rossi; [käännökset = translations: Tomi Snellman]. Like: Kiasma, 2009 *Maisemasta paikkaan = From landscape to place, Kari Soinio; [toim. Leena- Maija Rossi; kirj. Steven Dixon et al.; käänn. Mike Garner, Hanna Johansson, Leena-Maija Rossi]. Maahenki, 2009 * == Lähteet == Luokka:Suomalaiset sukupuolentutkijat Luokka:Suomalaiset professorit Luokka:Helsingin yliopiston professorit Luokka:Suomalaiset runoilijat Luokka:Suomalaiset feministit Luokka:Vuonna 1962 syntyneet Luokka:Elävät henkilöt
Matt Puempel

Matthew "Matt" Puempel (s. 24. tammikuuta 1993 Windsor, Ontario) on kanadalainen jääkiekkoilija, pelipaikaltaan vasen laitahyökkääjä. ==Pelaajaura== Puempelin ensimmäinen kausi OHL:ssä oli merkittävä. Hän voitti tulokkaiden piste- ja maalipörssin 33 maalilla ja 31 maalisyötöllä, sekä oli joukkueensa toiseksi paras maalintekijä. Lisäksi Puempel voitti parhaan tulokkaan palkinnon sekä omassa liigassaan että CHL:n palkintojenjakotilaisuudessa. Hän oli myös molempien liigojen tulokkaiden All- Star-joukkueissa. CHL:n palkinnot jaetaan vuosittain Kanadan kolmen tärkeimmän juniorijääkiekkoliigan, OHL:n, WHL:n ja LHJMQ:n pelaajien kesken. Ennen toisen kauden alkua Puempel sai selkävamman, joka vaikeutti harjoittelua huomattavasti. Kesken kauden hän joutui leikkaukseen lonkassa olevan luunsirun vuoksi, ja hänen kautensa päättyi ennen aikojaan. Siitä huolimatta hän keräsi kaudella peräti 69 pistettä. NHL-seura Ottawa Senators varasi Puempelin numerolla 24 varaustilaisuudessa 2011. Puempel pelasi pääasiassa AHL:ssä Ottawan farmijoukkueessa Binghamton Senatorissa siihen asti, kunnes hänet asetettiin siirtolistalle kaudella 2016–2017, jonka kautta hän siirtyi New York Rangersin organisaatioon. Lokakuussa 2017 Rangers suoritti pelaajakaupan, jossa Puempel siirtyi Detroit Red Wingsin organisaatioon vaihdossa Red Wingsin puolustaja Ryan Sprouliin. ==Tilastot== 2009–2010 Peterborough Petes OHL 59 33 31 64 43 4 1 1 2 6 2010–2011 Peterborough Petes OHL 55 34 35 69 49 – – – – – 2011–2012 Peterborough Petes OHL 30 17 16 33 31 – – – – – Binghamton Senators AHL 9 1 0 1 2 – – – – – 2012–2013 Kitchener Rangers OHL 51 35 12 47 43 10 3 4 7 10 Binghamton Senators AHL 2 0 0 0 0 3 2 0 2 0 2013–2014 Binghamton Senators AHL 74 30 18 48 94 1 0 0 0 0 2014–2015 Binghamton Senators AHL 51 12 20 32 31 – – – – – Ottawa Senators NHL 13 2 1 3 8 – – – – – 2015–2016 Ottawa Senators NHL 26 2 1 3 9 – – – – – Binghamton Senators AHL 34 17 13 30 15 – – – – – 2016–2017 Ottawa Senators NHL 13 0 0 0 7 – – – – – New York Rangers NHL 27 6 3 9 4 – – – – – 2017–2018 Hartford Wolf Pack AHL 5 1 2 3 0 – – – – – Grand Rapids Griffins AHL 57 22 32 54 21 5 1 3 4 0 2018–2019 Grand Rapids Griffins AHL 62 24 26 50 38 5 2 2 4 16 Detroit Red Wings NHL 8 1 0 1 2 – – – – – 2019–2020 Grand Rapids Griffins AHL 46 17 22 39 26 – – – – – 2020–2021 Malmö Redhawks SHL 15 4 1 5 4 2 1 1 2 2 2021–2022 Augsburger Panther DEL 46 22 15 37 13 – – – – – 2022–2023 Augsburger Panther DEL 23 7 11 18 6 – – – – – 2023–2024 Augsburger Panther DEL 51 13 16 29 33 – – – – – 8 kautta yhteensä AHL 340 124 133 257 228 14 5 5 10 16 4 kautta yhteensä OHL 195 119 94 213 166 14 4 5 9 16 4 kautta yhteensä NHL 87 11 5 16 30 – – – – – 3 kautta yhteensä DEL 120 42 42 84 52 – – – – – ==Lähteet== * * ===Viitteet=== ==Aiheesta muualla== * Luokka:Kanadalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1993 syntyneet Luokka:Elävät henkilöt
Pranas Liatukas

Pranas Liatukas (s. 29. tammikuuta 1876, Kvėdarna, Venäjän keisarikunta - 9. syyskuuta 1945, Vilna, Neuvostoliitto) oli liettualainen kenraaliluutnantti ja myöhemmin ylipäällikkö, joka toimi yhtenä Liettuan armeijan komentajista Liettuan itsenäisyyssodissa bolševikkeja ja bermontialaisia vastaan. Vuosina 1919–1920 hän toimi Liettuan armeijan ylipäällikkönä. Myöhemmin Liatukas toimi Šakiain maaherrana. Vuonna 1945 NKVD teloitti Liatukasin kapinallisena.Tamašauskas, Kazimieras: "Visuotinė lietuvių enciklopedija", XIII. V. sivu 69. Mokslo ir enciklopedijų leidybos institutas, 2008 ==Lähteet== Luokka:Liettualaiset sotilaat Luokka:Vuonna 1876 syntyneet Luokka:Vuonna 1945 kuolleet
Judi Evans

Judi Evans (myös Judi Evans Luciano, s. 12. heinäkuuta 1964) on yhdysvaltalainen Emmy-palkittu näyttelijä. Hän on näytellyt Beth Rainesia CBS:n televisiosarjassa Guiding Light vuosina 1983–1986, mutta hänet tunnetaan parhaiten Adrienne Johnson Kiriakisin roolista NBC:n televisiosarjassa Päivien viemää. Hän näytteli sarjassa vuodesta 1986 vuoteen 1991, kunnes palasi sarjaan vuonna 2003 Bonnie Lockhartin roolissa. Hän näytteli sarjassa Lockhartia alkuvuoteen 2007, kunnes palasi loppuvuodesta 2007 takaisin uusimaan roolinsa Adrienne Johnson Kiriakisina. == Filmografiaa == Elokuva Elokuva Elokuva Elokuva Vuosi Elokuva Rooli Huomioitavaa 1984 The Party Animal ? 1986 Dreams of Gold: The Mel Fisher Story Penelope Cabot TV 2000 Getting Away with Murder: The JonBenet Ramsey Mystery Patsy Ramsey TV 2007 Trailer Court Justice Country Music Television 2008 Screening Party Amy TV Televisio Televisio Televisio Televisio Vuosi Nimi Rooli Huomioitavaa 1983–1986 Guiding Light Beth Raines #1 Rooli: toukokuu 1983 – heinäkuu 1986 1986–1991, 2007–2008, 2010– 2003-2007 Päivien viemää Adrienne Johnson Kiriakis Bonnie Lockhart Rooli: 1986 – helmikuu 1991 toukokuu 2007 – tammikuu 2008 maaliskuu 2010 – Rooli: syyskuu 2003 – maaliskuu 2007 1991–1999 Another World Paulina Cory Carlino #2 Rooli: heinäkuu 1991 – kesäkuu 1999 2005 Starting Over Unknown 1 jakso 2009 As the World Turns Maeve Stone Role: elokuu 2009 == Lähteet == Luokka:Vuonna 1964 syntyneet Luokka:Yhdysvaltalaiset televisionäyttelijät Luokka:Daytime Emmy -palkinnon saajat Luokka:Elävät henkilöt
Silvestras Žukauskas

Silvestras Žukauskas (Silvester Konstantinovich Zhukovsky, 31. joulukuuta 1860, Pakruojis, Venäjän keisarikunta - 26. marraskuuta 1937, Kaunas, Liettuan tasavalta) oli liettualainen kenraali, joka oli yksi Liettuan armeijan komentajista Liettuan itsenäisyyssodissa. Myöhemmin Žukauskas toimi Liettuan armeijan ylipäällikkönä. Luokka:Liettualaiset sotilaat Luokka:Vuonna 1860 syntyneet Luokka:Vuonna 1937 kuolleet
Jonas Variakojis

Jonas Variakojis (5. toukokuuta 1892, Rinkuškiai, Venäjän keisarikunta - 31. lokakuuta 1963, St. Charles (Illinois), Yhdysvallat) oli liettualainen upseeri, joka oli yksi Liettuan armeijan komentajista Liettuan itsenäisyyssodissa. Variakojis opiskeli lakia Pietarin valtionyliopistossa ja taisteli ensimmäisessä maailmansodassa Venäjän armeijan sotilaana Itävallassa. Joulukuussa 1918 hän palasi Liettuaan ja toimi upseerina vastaperustetussa Liettuan armeijassa. Variakojis johti Panevėžysin alueen puolustamista Puna- armeijaa vastaan Liettuan-Neuvosto-Venäjän sodassa. 7. helmikuuta 1919 hän johti Liettuan armeijaa ensimmäisessä Liettuan ja Neuvosto-Venäjän välisessä taistelussa Kėdainiain lähellä. Variakojis onnistui sotilaineen estämään Puna- armeijan etenemisen ja hyökkäyksen Kaunasiin, joka toimi Liettuan väliaikaisena pääkaupunkina. Variakojis ja hänen sotilasyksikkönsä, josta myöhemmin muodostui 4. jalkaväkirykmentti, jatkoivat taistelua Puna-armeijaa vastaan. Variakojis taisteli joukkoineen myös puolalaisia joukkoja vastaan Puolan-Liettuan sodassa. Menestyksestään Liettuan itsenäisyysodissa Variakojis palkittiin monilla kunniamerkeillä, joista yksi oli Vytiksen risti. Vuonna 1926 Variakojis lopetti uransa Liettuan armeijassa. Vuosina 1928-1930 hän toimi lyhyen aikaa Liettuan liikenne- ja puolustusministerinä. Toisen maailmansodan lopulla Variakojis pakeni Saksaan ja myöhemmin hän muutti asumaan Yhdysvaltoihin, jossa hän kuoli 71-vuotiaana. ==Lähteet== * Simas Sužiedėlis: Encyclopedia Lituanica, VI. Boston, Massachusetts: Juozas Kapočius, sivu 59. LCC 74-114275. Luokka:Liettualaiset sotilaat Luokka:Vuonna 1892 syntyneet Luokka:Vuonna 1963 kuolleet
Aschehoug (suku)

Aschehoug on norjalainen suku. Suvun ensimmäinen tunnettu kanta-isä on Jacob Nielsen Smebøl, jonka pojanpoika Halvor Baltzersen (1726-1792), nimismies Aasissa, naimisiin mennessä sai omistukseen Askehaugin kartanon Nordbyssä. Heidän poikansa, pappi Rakkestadissa, Thorkild Halvorsen Aschehoug (1756-1838), otti nimensä kartanosta. ==Lähteet== * Steffens, Haagen Krog: Norske Slægter 1912. Gyldendal, 1911 Luokka:Norjalaiset suvut
Brian Pothier

Brian Pothier (s. 15. huhtikuuta 1977) on yhdysvaltalainen jääkiekkoilija, joka pelaa tällä hetkellä Sveitsin liigassa. == Lähteet == The Internet Hockey Database Luokka:Yhdysvaltalaiset jääkiekkoilijat Luokka:Vuonna 1977 syntyneet Luokka:Elävät henkilöt
Wings for Life

Wings for Life on vuonna 2004 perustettu selkäytimen tutkimussäätiö. Säätiön perustivat Red Bullista 49% omistava Dietrich Mateschitz ja Heinz Kinigadner, moninkertainen motocrossin maailmanmestari. Säätiön tavoitteena on edistää selkäydinvaurioiden parantumismahdollisuutta yksityisten ihmisten ja yritysten lahjoitusten tuella. == Aiheesta muualla == * http://www.wingsforlife.com/index.php Virallinen kotisivu Luokka:Tutkimusrahoitus
Chabo

Chabo, eli Japanese Bantam on erittäin vanha aasialainen kanarotu.Nagasaki naine Poulesnaines.free.fr Viitattu 27.2.2012 Chabon uskotaan olevan alun perin Indokiinasta. Chabon historia yltää Tang-dynastian ajoille vuosien 619 – 906 väliin. Tuolloin niitä pidettiin vain keisarillisten palatsien puutarhoissa. Chabo tuli Eurooppaan ilmeisesti saksalaisten maustekauppiaiden mukana Aasiasta 1800-luvulla.Munanetti - Chabo Munanetti.net ==Ulkonäkö== Chabolla on erittäin tarkka rotumääritelmä ja se on erittäin suosittu näyttelyrotu mm. Britanniassa. Sileähöyhenisen lisäksi chabosta on kaksi muuta muunnosta: silkkihöyheninen ja kiharakarvainen eli "friseerattu". Chabolla on monia värityksiä, joista yleisimpänä on valkoinen mustapyrstöinen. Chabolle on ominaista lyhyet jalat ja pieni selkä. Kanan pyrstö kaartuu suoraan ylöspäin tai jopa selän päälle. Kana on hyvin pieni. Chabolla on päähän verrattuna suuret silmät. Harja on yhtenäinen, ja siinä on vain muutama lovi. Silmäluomien tulee olla punertavat, eikä niissä saa olla valkoisia pigmenttipuutoksia.http://www.feathersite.com/Poultry/CGD/Japs/BRKJap.html Täysikasvuinen kukko painaa 510-600 grammaa ja kana 400-510 grammaa. ==Lähteet== Luokka:Kanarodut
Lukáš Lacko

Lukáš Lacko (s. 3. marraskuuta 1987 Piešťany) on slovakialainen tennispelaaja. Parhaimmillaan hän on ollut kaksinpelissä ATP-listan sijalla 44 tammikuussa 2013. Junioriurallaan Lacko selviytyi välieriin Ranskan avoimissa. Ammattilaisurallaan hän nousi ensimmäisen kerran maailmanlistalla sadan parhaan pelaajan joukkoon marraskuussa 2009 voitettuaan Soulin haastajaturnauksen. Grand Slam -turnauksissa Lacko on päässyt kaksinpelissä parhaimmillaan kolmannelle kierrokselle Australian avoimissa 2012 ja Wimbledonissa 2012 sekä toiselle kierrokselle Australian avoimissa 2010, Ranskan avoimissa 2010 sekä Wimbledonissa 2010. == Lähteet == == Aiheesta muualla == * Lukáš Lacko profiili ATP:n kotisivuilla Luokka:Slovakialaiset tennispelaajat Luokka:Vuonna 1987 syntyneet Luokka:Elävät henkilöt
Kati Tolmoff

Kati Tolmoff (s. 3. joulukuuta 1983 Tartto) on virolainen entinen sulkapalloilija. Hän edusti seuratasolla Tarton yliopiston joukkuetta. Tolmoff osallistui MM-kisoissa 2007 kaksinpeliin, jossa hän putosi heti ensimmäisellä kierroksella hävittyään Kanadan Anna Ricelle. Hän eteni seuraavana vuonna EM- kilpailuissa toiselle kierrokselle ja osallistui myös uransa ainoisiin olympialaisiin, joissa hän hävisi ensimmäisen ottelunsa irlantilaiselle Chloe Mageelle. Tolmoff osallistui MM-kilpailuihin viimeistä kertaa vuonna 2009, jolloin hän pääsi kaksinpelissä toiselle kierrokselle saakka. Tolmoffin paras sijoitus BWF:n ranking-listalla on 45. tila, jonka hän saavutti kaksinpelissä vuoden 2009 lopulla. == Lähteet == Luokka:Virolaiset sulkapalloilijat Luokka:Vuonna 1983 syntyneet Luokka:Elävät henkilöt
Johanna Pihlajamaa

Johanna Pihlajamaa (s. 1973 Nivala) on suomalainen kuvataiteilija ja taidegraafikko. Hän tekee pääosin puupiirroksia, joihin hän yhdistää myös muita grafiikan tekniikoita ja piirtämistä. == Ura == Pihlajamaa on opiskellut kuvataiteilijaksi Imatran Taideoppilaitoksessa 1993–1997 ja suorittanut AMK- tutkinnon Tampereen ammattikorkeakoulun täydennyskoulutuksessa 2000–2003. Pihlajamaan teoksia on eri taidekokoelmissa, kuten Eduskunnan taidekokoelma, Helsingin kaupungin taidemuseo, Tampereen kaupunki, Oulun taidemuseo, Wihurin säätiö/Rovaniemen taidemuseo ja Salon taidemuseo. Hän on pitänyt yksityisnäyttelyitä ympäri Suomen ja osallistunut lukuisiin yhteis- ja ryhmänäyttelyihin Suomessa ja ulkomailla. Pihlajamaa on toiminut aktiivisesti Rajataide ry:ssä ja on ollut järjestämässä yhdistyksen näyttelyitä ulkomaille. Hän on Rajataide ry:n kunniajäsen. Tällä hetkellä Pihlajamaa on luottamustoimissa Suomen Taidegraafikot ry:n johtokunnan puheenjohtajana ja Tampereen Taiteilijaseuran johtokunnan jäsenenä. Johanna Pihlajamaa on työskennellyt myös osa-aikaisena taidevedostajana Grafiikanpaja Himmelblaussa Tampereella 1999–2011. Hän vedostaa niin metalligrafiikkaa kuin vesiväripuupiirrosta. Himmelblaun taidevedostajana hän on työskennellyt taidegraafikoiden kuten Juho Karjalainen, Inari Krohn, Kuutti Lavonen ja Ulla Rantanen taidevedostajana ja myös taidemaalareiden kuten Jukka Mäkelä, Marika Mäkelä ja Susanne Gottberg ja kuvanveistäjien Kain Tapper ja Miina Äkkijyrkkä vedostajana, auttaen heitä valmistamaan painolaatat ja vedostaen heidän grafiikan sarjojaan. == Lähteet == Luokka:Suomalaiset taidegraafikot Luokka:Vuonna 1973 syntyneet Luokka:Elävät henkilöt
Uusien tieteiden sanakirja

Uusien tieteiden sanakirja () on vuonna 1994 ilmestynyt tieteidenvälinen hakuteos. Teoksen kirjoittajat ovat Ib Ravn, Claus Emmeche, Simo Køppe, Frederik Stjernfelt ja Jan Teuber. Timo Paukun tekemä suomennos ilmestyi vuonna 1997 Editan kustantamana. Sarja: Silta == Lähteet == == Aiheesta muualla == * Luokka:Vuoden 1994 kirjat Luokka:Kirjat tieteestä Luokka:Tanskalaiset kirjat Luokka:Sanakirjat
Karlismi

thumb|Molinan kreivi Carlos María Isidro eli Don Carlos vaati itselleen Espanjan kruunua. Karlismi on espanjalainen konservatiivinen liike, joka alun perin ajoi prinssi Don Carlosista periytyvän Bourbonien sukuhaaran oikeutta Espanjan kruunuun ja absoluuttisen monarkian palauttamista Espanjaan. He eivät hyväksyneet naispuolista hallitsijaa, ja vetosivat siinä keskiaikaiseen saalilaiseen lakiin. ==Karlismin synty== Vuonna 1830 kuningas Ferdinand VII muutti pragmaattisella sanktiolla kruununperimysjärjestyksen tyttärensä Isabellan hyväksi. Karlistit eivät tunnustaneet tätä ja tukivat Molinan kreivin, Ferdinandin veljen Carlosin (1788–1855) oikeutta kruunuun. Liikkeen syntyyn vaikutti myös pettymys ranskalaisen Bourbon-hallitsijasuvun Espanjassa hallinneeseen sukuhaaraan (Borbón y Borbón). Maa ajautui vuoteen 1839 asti kestäneeseen sisällissotaan, jossa olivat vastakkain Isabellan kannattajat ja Katalonian nationalisten tukemat karlistit. Sota päättyi Isabellan voittoon. ==Karlismi 1900-luvulla== Karlismi oli vahvimmilaan 1830-luvulla, mutta se koki uudelleenheräämisen vuoden 1898 Yhdysvaltoja vastaan käydyn sodan jälkeen. Tämän jälkeen se oli merkittävänä osapuolena vuosien 1936–1939 Espanjan sisällissodassa, jonka jälkeen se oli osa Caudillo, generalissimus Francisco Francon hallintoa aina vuoteen 1975 asti. ==Karlismi 2000-luvulla== Karlistinen liike elää edelleen Espanjassa, mutta päivänpolitiikan ulkopuolella. Vaikka karlismi syntyi kruununperimyskiistasta, se on myös yhteiskunnallinen ideologia. Karlistien iskulause Dios, Patria y Rey (Jumala, isänmaa ja kuningas) kiteyttää liikkeen aatteelliset peruspilarit. Historiansa aikana ideologia on korostanut vastavallankumouksellisuutta, isänmaallisuutta, monarkismia, konservatismia ja katolisuutta. ==Katso myös== *Legitimistit Luokka:Espanjan politiikka Luokka:Espanjan historia
Luettelo Ming-dynastian keisareista

Tämä on luettelo Ming-dynastian hallitsijoista, jotka hallitsivat Kiinaa vuosina 1368–1644. Luettelo Kiinan Ming-dynastian (1368-1644) keisareista. Syntymänimet Kuolemanjälkeiset nimet (Shi Hao 諡號 )1 Temppelinimet (Miaò haò 廟號)1 Aikakausinimet (Nian Hao 年號) Hallitsijakaudet Tavallisesti käytetyt nimet Zhū Yuánzhāng 朱元璋 Gāodì 高帝 Tàizǔ 太祖 Hóngwǔ 洪武 1367–1398 Hongwu Zhū Yǔnwén 朱允炆 Rangdì 讓帝 Huizong 惠宗 Jiànwén 建文 1398–1402 Jianwen Zhū Dì 朱棣 Wéndì 文帝 Chéngzǔ, 成祖 tai Tàizōng, 太宗 Yǒnglè 永樂 1402–1424 Yongle2 Zhū Gāochì 朱高熾 Zhāodì 昭帝 Rénzōng 仁宗 Hóngxī 洪熙 1424–1425 Hongxi Zhū Zhānjī 朱瞻基 Zhāngdì 章帝 Xuānzōng 宣宗 Xuāndé 宣德 1425–1435 Xuande Zhū Qízhèn 朱祁鎮 Ruìdì 睿帝 Yīngzōng 英宗 Zhèngtǒng, 正統 1436–1449; Tiānshùn, 天順 1457–1464 1435–1449; 1457–14643 Zhengtong Zhū Qíyù 朱祁鈺 Jǐngdì 景帝 Dàizōng 代宗 Jǐngtài 景泰 1449–1457 Jingtai Zhū Jiànshēn 朱見深 Chúndì 純帝 Xiànzōng 憲宗 Chénghuà 成化 1464–1487 Chenghua Zhū Yòutáng 朱祐樘 Jìngdì 敬帝 Xiàozōng 孝宗 Hóngzhì 弘治 1487–1505 Hongzhi Zhū Hòuzhào 朱厚照 Yìdì 毅帝 Wǔzōng 武宗 Zhèngdé 正德 1505–1521 Zhengde Zhū Hòucōng 朱厚熜 Sùdì 肅帝 Shìzōng 世宗 Jiājìng 嘉靖 1521–1567 Jiajing Zhū Zǎihòu 朱載垕 Zhuāngdì 莊帝 Mùzōng 穆宗 Lóngqìng 隆慶 1567–1572 Longqing Zhū Yìjūn 朱翊鈞 Xiǎndì 顯帝 Shénzōng 神宗 Wànlì 萬曆 1572–1620 Wanli Zhū Chángluò 朱常洛 Zhēndì 貞帝 Guāngzōng 光宗 Tàichāng 泰昌 1620 Taichang Zhū Yóujiào 朱由校 Zhédì 悊帝 Xīzōng 熹宗 Tiānqǐ 天啟 1620–1627 Tianqi Zhū Yóujiǎn 朱由檢 Lièdi 烈帝 Sīzōng 思宗 Chóngzhēn 崇禎 1627–1644 Chongzhen 1 Kuolemanjälkeiset ja temppelinimet ovat usein samoja eri dynastioihinkin kuuluvilla keisareilla, minkä vuoksi sekaannuksen välttämiseksi niiden alkuun tavallisesti liitetään dynastian nimi, tässä tapauksessa Ming. Esimerkiksi keisari Hongwusta käytetään usein nimeä Ming Taizu. 2 Keisari Yongle peri valtaistuimen veljenpojaltaan Jianewilta, joka kuoli palatsin palossa. Yongle hävitti veljenpoikansa hallitsijakautta koskeneet asiakirjat, eikä tälle annettu temppelinimeä. 3 Saatuaan neuvonantajaina toimineilta eunukeilta vääriä neuvoja Zhengtong johti vuonna 1449 itse sotatoimia mongoleja vastaan ja vangittiin. Hänen veljensä Jingtai peri valtaistuimen, mutta mongolit vapauttivat myöhemmin Zhengtongin, joka joutui elämään eristyksissä. Zhengtong kuitenkin vaati valtaistuinta takaisin itselleen veljensä kuoltua ja valitsi tällöin aikakausinimen Tianshun. ==Lähteet== * http://www.chinaknowledge.de/History/Ming/ming.html Ming- dynastia Ming-dynastian keisarit Ming-dynastia Ming-dynastian hallitsijoista
Yannick Tregaro

Yannick Tregaro (s. 26. maaliskuuta 1978 Gunnared) on ruotsalainen yleisurheiluvalmentaja ja entinen yleisurheilija. Hänen valmentajanaan toimi Viljo Nousiainen. Tregaro on valmentanut muun muassa Christian Olssonia, Kajsa Bergqvistiä ja Emma Greeniä. Vuoden 2016 Suomi–Ruotsi-maaottelussa hän osallistui seiväshyppyyn, koska Oscar Janson joutui vetäytymään kisasta. Tregaro hyppäsi 250 cm ja ansaitsi Ruotsille yhden maaottelupisteen. Tregaro oli naimisissa valmentamansa Emma Greenin kanssa. Pari avioitui maaliskuussa 2011 ja jätti erohakemuksen helmikuussa 2014. Valmennussuhde kaksikon välillä jatkui myös avioliiton päättymisen jälkeen.https://www.is.fi/yleisurheilu/art-2000000720805.html Sateenkaarikynsistä tunnettu ruotsalaisurheilija eroaa == Lähteet == Luokka:Ruotsalaiset yleisurheiluvalmentajat Luokka:Ruotsalaiset korkeushyppääjät Luokka:Vuonna 1978 syntyneet Luokka:Elävät henkilöt
Komppanianpäällikkö

Komppanianpäällikkö on puolustusvoimissa komppanian esimiehenä toimivasta upseerista käytettävä nimike. Luokka:Sotilastehtävät
Luettelo Yuan-dynastian keisareista

Luettelo Yuan-dynastian hallitsijoista, jotka hallitsivat Kiinaa vuosina 1271–1368. He olivat virallisesti myös mongolivaltakunnan hallitsijoita eli suurkaaneja, mutta tämä arvonimi oli vuodesta 1294 lähtien vain nimellinen, sillä mongolivaltakunta oli hajonnut neljään osaan. #Kublai-kaani (1271–1294) #Temür-kaani (1294–1307) #Külüg-kaani (1307–1311) #Buyantu-kaani (1311–1320) #Suddhipala-kaani (1321–1323) #Yesün-Temür-kaani (1323–1328) #Arigaba-kaani (1328) #Jijaghatu Toq-Temür (1328–1329 ja 1329–1332) #Qoshila Qutuqtu (1329) #Irinchibal (1332) #Toghan-Temür (1333–1368, hallitsi ns. Pohjoista Yuan- dynastiaa vuoteen 1370) ==Lähteet== *http://asianhistory.about.com/od/chinatimelines/a/qingdynastyemperors.htm YuanYuan Yuan-dynastian keisarit
Erkki Kilpinen

Erkki Tapio Kilpinen (s. 20. kesäkuuta 1948 Lahti) on suomalainen yhdistetyn hiihtäjä. Hän edusti aktiiviurallaan Lahden Hiihtoseuraa. Kilpinen sijoittui Sapporon olympialaisissa 1972 neljänneksi ja Innsbruckissa 1976 kymmenenneksi. Maailmanmestaruuskilpailuissa hän oli kymmenes Tatralla 1970 ja 12:s Falunissa 1974. Nuorten Euroopan-mestaruuskilpailuissa hän sijoittui kuudenneksi vuonna 1968. Kilpinen voitti yhdistetyn kilpailun Ruotsin hiihtokisoissa 1972 ja oli kolmas 1976. Holmenkollenin kisoissa hän oli toinen 1976 ja Salpausselän kisoissa kolmas niin ikään 1976. Ainoan Suomen-mestaruutensa hän voitti Savonlinnassa 1976. Samana vuonna hän saavutti mäkihypyn joukkuekilpailussa SM-hopeaa. == Lähteet == Luokka:Suomalaiset yhdistetyn hiihtäjät Luokka:Vuonna 1948 syntyneet Luokka:Elävät henkilöt
Armen Gilliam

Armen Louis Gilliam (etunimi synt. Armon, 28. toukokuuta 1964 Pittsburgh, Pennsylvania – 5. heinäkuuta 2011 Collier, Pennsylvania) oli yhdysvaltalainen koripalloilija ja maailmanmestari, joka pelasi NBA:ssa vuosina 1987–2000. Isona laitahyökkääjänä pelanneen Gilliamin varasi NBA:han vuoden 1987 varaustilaisuudessa toisella vuorolla Phoenix Suns. 13 vuoden pituisella NBA- urallaan Gilliam pelasi Sunsin lisäksi Charlotte Hornetsissa, Philadelphia 76ersissä, New Jersey Netsissä, Milwaukee Bucksissa ja Utah Jazzissa. Kaudella 1987–1988 hänet valittiin tulokkaiden tähdistöjoukkueeseen. Gilliam pelasi myös Yhdysvaltain maajoukkueessa, jossa hän voitti maailmanmestaruuden Espanjan vuoden 1986 kisoista. Gilliam kuoli 5. heinäkuuta 2011 Pittsburghin lähellä Collierissa. Hän lyyhistyi kentälle koripalloa pelatessaan. Gilliam kuljetettiin sairaalaan, missä häntä ei enää onnistuttu elvyttämään.http://www.mtv3.fi/urheilu/muutlajit/uutiset.shtml/2011/07/1357401/ex- nba-pelaaja-kuoli- koripallokentalle?koripallohttp://www.hs.fi/urheilu/artikkeli/Entinen+NBA-t%C3%A4hti+kuoli+kent%C3%A4lle/1135267620673 == Lähteet == * Gilliamin NBA-uran tilastot basketball-reference.com === Viitteet === == Aiheesta muualla == *NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1964 syntyneet Luokka:Vuonna 2011 kuolleet
Diplopia

Diplopia eli kaksoiskuva tai kaksinnäkö, tarkoittaa kahtena näkemistä, eli silmien välittämien kuvien näkemistä erillisinä. Diplopia voi seurata ulkoisesta syystä, liikuttajalihaksen viasta tai mykiön samentumisesta.Tohtori.fi - Diplopia Terve ihminen voi nähdä jossain määrin kahtena vain kun katsoo kahdella silmällä yhtäaikaa. Ilmiö esiintyy silloin kun katsoo lähelle ja kaukana olevat kohteet näkyvät kahtena, tai kauemmas katsottaessa lähempänä olevat kohteet näkyvät kahtena.Facta 2001 osa 7 s. 452 == Lähteet == Luokka:Silmät
Douglas Hurley

Douglas "Doug" Gerald Hurley (s. 21. lokakuuta 1966 Endicott, New York (osavaltio), Yhdysvallat) on NASAn astronautti. Hän osallistui 15.–31. heinäkuuta 2009 ensimmäiselle avaruussukkulalennolleen STS-127 avaruussukkula Endeavourin pilottina. Hän toimi myös 8. heinäkuuta 2011 laukaistun viimeisen avaruussukkulalennon STS-135:n pilottina. 30. toukokuuta 2020 - 2. elokuuta Hurley toimi Crew Dragon Demo-2 -lennon miehistössä yhdessä Bob Behnkenin kanssa. Demo-2 oli ensimmäinen miehitetty lento Yhdysvalloista sitten STS-135:n Hurley suoritti insinöörintutkinnon (B.S.E., civil engineer) Tulanen yliopistossa 1988. Tämän jälkeen hän liittyi Yhdysvaltain merijalkaväkeen, missä hän sai lentokoulutuksen. Hän on ensimmäinen Yhdysvaltain merijalkaväen lentäjä, joka on lentänyt F/A-18 E/F Super Hornetia. Hurleyllä on yli 4000 lentotuntia 25 lentokoneella. Hänet valittiin astronauttikoulutukseen heinäkuussa 2000. Hurley on naimisissa astronautti Karen Nybergin kanssa ja hänellä on yksi lapsi. == Lentohistoria == |} Hurleyn nimitys SpX-DM2-lennon miehistöön julkaistiin 3. elokuuta 2018. Kyseessä on Crew Dragon -aluksen ensimmäinen miehitetty lento ja sertifiointi operationaaliseen käyttöön. Kyseessä on myös ensimmäinen miehitetty avaruuslento Yhdysvalloista sitten lennon STS-135 vuonna 2011. ==Lähteet== ==Aiheesta muualla== *NASAn elämäkerta *Spacefacts.de:n elämäkerta *Hurley Twitterissä *Lentoa STS-135 edeltävä haastattelu (3.6.2011) *Lentoa STS-127 edeltävä haastattelu (28.5.2009) Luokka:Yhdysvaltalaiset avaruuslentäjät Luokka:Vuonna 1966 syntyneet Luokka:Elävät henkilöt